tartuNLP/wikipedia-smugri-20251201 huggingface dataset:
Enkeleitä Broadwaylla

Enkeleitä Broadwaylla ("Guys and Dolls") on vuonna 1955 ensi-iltansa saanut Joseph L. Mankiewiczin ohjaama elokuvamusikaali.
Se on elokuvaversio Abe Burrowsin ja Jo Swerlingin vuoden 1950 musikaalista "Guys and Dolls". Musikaali taas perustuu Damon Ranyonin novelleihin, jotka on koottu 1931 ilmestyneeksi antologiaksi "Guys and Dolls".
Juoni.
Elokuva kertoo New York pikkurikollisten ja uhkapelureiden elämästä 1940-luvun lopulla. Nathan Detroit (Frank Sinatra) etsii sopivaa paikkaa craps-pelien järjestämiseen ja tarvitsee nopeasti tuhat dollaria uuden pelipaikan vuokraennakkoon. Toisaalta hänelle aiheuttaa ongelmia tyttöystävä Adelaide (Vivian Blaine), joka haluaa Detroitin lopettavan rikollisen elämän ja kosivan häntä.
Kuuluisa uhkapeluri Sky Masterson (Marlon Brando) lyö Detroitin kanssa tuhannen dollarin vedon siitä, että hän saa Detroitin valitseman naisen lähtemään illalliselle kanssaan. Nathanin valinta on tiukkapipoinen Pelastusarmeijan kersantti Sarah Brown (Jean Simmons).
Tuotanto.
Elokuvan pohjalla oleva musikaali sai ensi-iltansa vuonna 1950 Broadwayllä missä sitä esitettiin yli tuhat kertaa. Elokuvaversioon musiikkia muutettiin hieman, siitä poistettiin viisi kappaletta ja siihen kirjoitettiin kolme uutta kappaletta. Marlon Brandon rooliin kaavailtiin alun perin tanssitähti Gene Kellyä, mutta MGM-studio kieltäytyi lainaamasta Kellyä. Lisäksi tuottaja Samuel Goldwyn halusi rooliin nimenomaan Brandon, joka oli tuolloin todella suosittu näyttelijä. 
Vastaanotto.
Palkinnot.
Oscarit.
"Enkeleitä Broadwaylla" sai neljä Oscar -ehdokkuutta:
Bafta-palkinnot.
"Enkeleitä Broadwaylla" sai kaksi BAFTA-ehdokkuutta:
Golden Globet.
"Enkeleitä Broadwaylla" voitti kaksi Golden Globe -palkintoa:
Gandamia

Gandamia on maalaiskunta Moptin alueen Douentzan piirissä Malissa. Sen keskuspaikka Kikara sijaitsee Dyoundé- eli Gandamiavuorten pohjoispuolella 35 kilometriä Douentzasta koilliseen. Kunnassa on 7 200 asukasta (vuonna 2009).
Gandamian kunnan pinta-ala on 2 537 neliökilometriä. Se rajoittuu idässä Douentzan piirin Haïrén, etelässä Dallahin, Pétakan ja Débérén, lännessä Koraroun ja pohjoisessa Djaptodjin sekä Timbuktun alueen Gourma-Rharousin piirin Bambara Maoudén ja Inadiatafanen kuntiin. Seutu kuuluu Sahelin vyöhykkeeseen.
Kuntaan kuuluu seitsemän kylää ja yksi paimentolaisryhmä. Asukkaista 57 % on fulbeja, 40 % songhaita ja 3 % osan vuodesta paimentolaisina eläviä tuaregeja. Vallitseva uskonto on islam.
Paikallisia elinkeinoja ovat maanviljely, karjanhoito, keräily, käsityöammatit ja pienimuotoinen kaupankäynti. Kikarassa pidetään viikoittaiset markkinat.
Kunnan läpi kulkee Douentzasta Bambara Maoudén kautta Timbuktuun johtava maantie RN39. Palveluihin kuuluvat koulut ja terveysasema.
Djaptodji

Djaptodji (myös "Diaptodji") on maalaiskunta Moptin alueen Douentzan piirissä Malissa. Sen keskuspaikka N’Gouma sijaitsee Nigerjoen tulvajärven rannalla sata kilometriä Douentzasta luoteeseen. Kunnassa on 36 300 asukasta (vuonna 2009).
Djaptodjin kunnan pinta-ala on 3 252 neliökilometriä. Se rajoittuu etelässä Douentzan piirin Gandamian, Koraroun ja Dangol-Borén, lännessä Moptin piirin Korombanan, pohjoisessa Timbuktun alueen Niafunkén piirin Fittougan ja idässä Gourma-Rharousin piirin Bambara Maoudén kuntiin. Seutu kuuluu Sahelin vyöhykkeeseen. Nigerjoen haara Koli-Koli ruokkii kahta suurta järveä, Aougoundoua ja Niangayea.
Kuntaan kuuluu 62 kylää ja paimentolaisryhmää. Asukkaiden enemmistö on fulbeja. Heidän lisäkseen kunnassa asuu bambaroita, songhaita, tuaregeja ja bozoja.
Paikallisia elinkeinoja ovat maanviljely, karjanhoito, kalastus, keräily, käsityöammatit ja pienimuotoinen kaupankäynti. Markkinapaikkoja ovat N’Gouma, Kanioumé ja Taakouti. Kunnan liikenneyhteydet ovat heikot. Kuivana aikana voidaan ajaa kuorma- tai maastoautolla Douentzaan, Boréen, Korientzéen ja Bambara Maoundéen.
Dianwéli

Dianwéli (myös "Dianwely") on maalaiskunta Moptin alueen Douentzan piirissä Malissa. Sen keskuspaikka Dianwely-Maoundé sijaitsee 18 kilometriä Douentzasta etelään. Kunnassa on 3 400 asukasta (vuonna 2009).
Dianwélin kunnan pinta-ala on 165,57 neliökilometriä. Se rajoittuu lännessä Douentzan piirin Tédjén, pohjoisessa Douentzan ja idässä Kérénan sekä etelässä Koron piirin Diankaboun ja Kassan sekä Bandiagaran piirin Métoumoun kuntiin. Seutu kuuluu Sahelin alueeseen. Tasangolla kohoaa matalia vuoria. Varsinaisia vesistöjä ei ole.
Kuntaan kuuluu kahdeksan kylää ja yksi pienempi asutus. Asukkaiden enemmistö on dogoneja. Lisäksi kunnassa asuu fulbeja. Vallitseva uskonto on islam.
Paikallisia elinkeinoja ovat maanviljely, karjanhoito, metsien hyödyntäminen, käsityöammatit ja pienimuotoinen kaupankäynti. Tärkeimmät viljelykasvit ovat hirssi, durra, maapapu, maapähkinä ja lehmänpapu. Kotieläimiä ovat naudat, lampaat, vuohet, kamelit, hevoset, aasit ja siipikarja. Dianwelyssa pidetään viikoittaiset markkinat.
Kunnan läpi kulkevat Douentzasta Koroon ja Beniin johtavat reitit. Palveluihin kuuluu kolme koulua ja terveysasema.
Débéré

Débéré on maalaiskunta ja sen keskuspaikka Moptin alueen Douentzan piirissä Malissa. Se sijaitsee 12 kilometriä Douentzasta luoteeseen. Kunnassa on 5 800 asukasta (vuonna 2009).
Débérén kunnan pinta-ala on 428 neliökilometriä. Se rajoittuu pohjoisessa Douentzan piirin Koraroun ja Gandamian, idässä Pétakan, etelässä Douentzan ja Koubéwel Koundian sekä lännessä Dangol-Borén kuntiin. Seutu kuuluu Sahelin vyöhykkeeseen. Sadekaudella alueelle muodostuu osittain kuivuvia järviä.
Kuntaan kuuluu seitsemän kylää. Asukkaat ovat etupäässä fulbeja. Heidän lisäkseen kunnassa asuu dogoneja, songhaita, bambaroita ja belloja. Vallitseva uskonto on islam.
Paikallisia elinkeinoja ovat maanviljely, karjanhoito, keräily, käsityöammatit ja pienimuotoinen kaupankäynti. Tärkeimmät viljelykasvit ovat hirssi, riisi, maapähkinä ja lehmänpapu. Kotieläimiä ovat naudat, lampaat, vuohet, aasit ja kamelit. Débéréssä pidetään viikoittaiset markkinat.
Kunnan itäosan läpi kulkee Douentzasta Bambara Maoudén kautta Timbuktuun johtava maantie RN39. Palveluihin kuuluu kolme koulua.
Dangol-Boré

Dangol-Boré on maalaiskunta Moptin alueen Douentzan piirissä Malissa. Sen keskuspaikka Boré sijaitsee 65 kilometriä Douentzasta länteen. Kunnassa on 27 200 asukasta (vuonna 2009).
Dangol-Borén kunnan pinta-ala on 2 237 neliökilometriä. Se rajoittuu pohjoisessa Douentzan piirin Djaptodjin, idässä Koraroun, Débérén ja Koubéwel Koundian, etelässä Bandiagaran piirin Borkon, Kendién ja Lowol-Guéoun sekä lännessä Moptin piirin Konnan ja Korombanan kuntiin. Seutu kuuluu Sahelin vyöhykkeeseen. Kunnan etelärajalla kohoaa pitkä vuorijono. Pysyviä vesistöjä ei ole.
Kuntaan kuuluu 36 kylää. Asukkaat ovat etupäässä soninkeja, dogoneja, bambaroita ja fulbeja.
Seudun pääelinkeinot ovat maanviljely ja karjanhoito. Lisäksi hyödynnetään metsiä sekä harjoitetaan käsityöammatteja ja pienimuotoista kaupankäyntiä. Markkinapaikkoja ovat Boré ja Kiro. Borén kautta kulkee Moptin ja Gaon välinen maantie RN16.
M-Nitrobentsaldehydi

m-nitrobentsaldehydi eli 3-nitrobentsaldehydi (C7H5NO3) on orgaaninen yhdiste ja bentsaldehydin nitrattu johdannainen. Yhdistettä käytetään orgaanisen kemian synteeseissä valmistettaessa väriaineita ja lääkkeitä. Se on o- ja p-nitrobentsaldehydien isomeeri.
Ominaisuudet.
m-nitrobentsaldehydi on huoneenlämpötilassa keltaista kiteistä ainetta. Yhdiste liukenee hyvin huonosti veteen, mutta paremmin orgaanisiin liuottimiin. Yhdisteen nitroryhmä voidaan pelkistää, jolloin tuotteeksi muodostuu m-aminobentsaldehydiä.
Valmistus ja käyttö.
m-nitrobentsaldehydiä voidaan valmistaa nitraamalla bentsaldehydiä väkevien typpi- ja rikkihappojen seoksella 10 °C:n lämpötilassa. Näin muodostuu tuotteiden seos, joka sisältää noin 80 % m-nitrobentsaldehydiä ja noin 20 % o-nitrobentsaldehydiä. Tuotteet voidaan erottaa toisistaan muodostamalla niistä bisulfiittijohdannaiset, joiden ominaisuudet poikkeavat toisistaan. Toinen valmistusmenetelmä on m-nitrotolueenin hapetus elektrolyyttisesti.
m-nitrobentsaldehydiä käytetään valmistettaessa väriaineita ja lääkkeitä. Siitä saatavia lääkeaineita ovat muun muassa jopaanihappo, nitrendipiini ja rosoksasiini.
Dallah

Dallah on maalaiskunta ja sen keskuskylä Moptin alueen Douentzan piirissä Malissa. Se sijaitsee Dyoundévuorten eteläpuolella 35 kilometriä Douentzasta koilliseen. Kunnassa on 8 500 asukasta (vuonna 2009).
Dallahin kunnan pinta-ala on 1 595 neliökilometriä. Se rajoittuu lännessä Douentzan piirin Kérénan ja Pétakan, pohjoisessa Gandamian, idässä Haïrén sekä etelässä Koron piirin Dinangouroun kuntiin. Pohjoisessa ovat Dyoundévuoret ja etelässä Seno Mangon tasanko. Pysyviä vesistöjä ei ole.
Kuntaan kuuluu 12 kylää ja 9 pienempää asutusta. Asukkaat ovat etupäässä fulbeja ja heidän entisiä orjiaan rimaibeja. Lisäksi on dogoneja ja songhaita. Vallitseva kieli on fulani.
Paikallisia elinkeinoja ovat maanviljely, karjanhoito, käsityöammatit ja kaupankäynti. Tärkeimmät viljelykasvit ovat hirssi, durra, lehmänpapu ja maapähkinä. Karjaa kasvatetaan myytäväksi Norsunluurannikolle. Dallahin ja Toulan kylissä pidetään viikoittaiset markkinat.
Dallahin kautta kulkee Moptin ja Gaon välinen maantie RN16. Palveluihin kuuluu kaksi koulua, CED ja terveysasema.
FS Prairial (F731)

Prairial (runkonumero F731) on Ranskan laivaston 1992 palvelukseen otettu Floréal-luokan fregatti.
Valmistus.
Alus tilattiin 1989 Chantiers de l'Atlantiquelta, missä köli laskettiin 11. syyskuuta 1990. Se laskettiin vesille puolisen vuotta myöhemmin 16. maaliskuuta 1991 ja otettiin palvelukseen 20. toukokuuta 1992.
Palvelus.
Alus oli 2014 palveluksessa Tahitilla.
FS Nivôse (F732)

Nivôse (runkonumero F732) on Ranskan laivaston 1992 palvelukseen otettu Floréal-luokan fregatti.
Valmistus.
Alus tilattiin 1989 Chantiers de l'Atlantiquelta, missä köli laskettiin 16. tammikuuta 1991. Se laskettiin vesille puolisen vuotta myöhemmin 11. elokuuta ja otettiin palvelukseen 16. lokakuuta 1992.
Palvelus.
Alus oli 2014 palveluksessa kotisatamanaan Port des Galets Réunionilla.
Dezső Novák

Dezső Novák (3. syyskuuta 1939 Ják – 26. helmikuuta 2014 Budapest) oli unkarilainen jalkapalloilija, jalkapallovalmentaja ja olympiavoittaja.
Menestyksekkään seura- ja maajoukkueuran pelannut Novák voitti Unkarin jalkapallomaajoukkueessa olympiakultaa Tokiossa 1964 ja Méxicossa 1968, olympiapronssia Roomassa 1960 ja EM-pronssia Espanjassa 1964.
Novák toimi pelaajauransa jälkeen valmentajana muun muassa Unkarin olympiajoukkueessa ja unkarilaisissa seurajoukkueissa. Hän kuoli Budapestissa 26. helmikuuta 2014, 75-vuotiaana.
FS Ventôse (F733)

Ventôse (runkonumero F733) on Ranskan laivaston 1993 palvelukseen otettu Floréal-luokan fregatti.
Valmistus.
Alus tilattiin 1989 Chantiers de l'Atlantiquelta, missä köli laskettiin 28. kesäkuuta 1991. Se laskettiin vesille 14. maaliskuuta 1992 ja otettiin palvelukseen 5. toukokuuta 1993.
Palvelus.
Alus oli 2014 palveluksessa kotisatamanaan Fort-de-France Martiniquella.
FS Vendémiaire (F734)

Vendémiaire (runkonumero F733) on Ranskan laivaston 1993 palvelukseen otettu Floréal-luokan fregatti.
Valmistus.
Alus tilattiin 1989 Chantiers de l'Atlantiquelta, missä köli laskettiin 17. tammikuuta 1992. Se laskettiin vesille 23. elokuuta ja otettiin palvelukseen 21. lokakuuta 1993.
Palvelus.
Alus oli 2014 palveluksessa kotisatamanaan Nouméa.
FS Germinal (F735)

Germinal (runkonumero F735) on Ranskan laivaston 1994 palvelukseen otettu Floréal-luokan fregatti.
Valmistus.
Alus tilattiin 1989 Chantiers de l'Atlantiquelta, missä köli laskettiin 17. elokuuta 1992. Se laskettiin vesille 14. maaliskuuta 1993 ja otettiin palvelukseen 17. toukokuuta 1994.
Palvelus.
Alus oli 2014 palveluksessa kotisatamanaan Fort-de-France Martiniquella.
Chester Jastremski

Chester Andrew ”Chet” Jastremski (12. tammikuuta 1941 Toledo, Ohio – 3. toukokuuta 2014 Bloomington, Indiana) oli yhdysvaltalainen uimari, olympiamitalisti ja Pan-Amerikan kisojen kultamitalisti. Hän teki urallaan 12 maailmanennätystä.
Jastremski voitti 200 metrin rintauinnissa olympiapronssia Tokiossa 1964 ja Pan-Amerikan kisojen kultaa São Paulossa 1963.
Jastremski kuoli Indianan Bloomingtonissa 3. toukokuuta 2014, 73-vuotiaana.
Eurooppa-liigan kausi 2014–2015

UEFA Europa Leaguen kausi 2014–2015 oli jalkapallokilpailu Eurooppa-liigan kuudes kausi nykyisellä nimellään ja 44. UEFA:n järjestämä turnaus eurooppalaisille seurajoukkueille. Loppuottelu pelattiin 27. toukokuuta Varsovan kansallisstadionilla, Puolassa. Hallitsevana mestarina kaudelle lähti Sevilla FC. Lohkovaiheeseen oli selvinnyt myös suomalaisseura HJK.
Karsintakierrokset.
Ensimmäinen karsintakierros.
Ensimmäiset osaottelut pelattiin 1. ja 3. heinäkuuta ja toiset osaottelut 8., 10. ja 11. heinäkuuta.
Toinen karsintakierros.
Ensimmäiset osaottelu pelattiin 17. heinäkuuta, toiset osaottelut 22. ja 24. heinäkuuta.
Kolmas karsintakierros.
Ensimmäiset osaottelut pelattiin 31. heinäkuuta ja toiset 7. elokuuta.
Play-off kierros.
Play-off kierrokselle osallistuvat kolmannen karsintakierroksen voittajat, suoraan tälle kierrokselle selviytyneet, sekä Mestarien liigan karsintojen 3. karsintakierroksen häviäjät. Ensimmäiset osaottelut pelattiin 21. ja 22. elokuuta ja toiset osaottelut 28. elokuuta.
Lohkovaihe.
Lohkovaiheeseen osallistuvat suoraan siihen selvinneet 7 joukkuetta, play-off kierroksen voittajat ja Mestarien liigan play-off kierrokselta pudonneet.
Pudotuspelit.
Pudotuspeleihin osallistuvat lohkojen kaksi parasta ja Mestarien liigan lohkovaiheessa kolmanneksi sijoittuneet. Ensimmäisen kierroksen otteluparit arvottiin 15. joulukuuta.
1. kierros.
1. pudotuspelikierroksen ensimmäiset osaottelut pelattiin 19. helmikuuta ja toiset osaottelut 26. helmikuuta.
Neljännesvälierät.
Neljännesvälierien ensimmäiset osaottelut pelattiin 12. maaliskuuta ja toiset osaottelut 19. maaliskuuta.
Puolivälierät.
Puolivälierien ensimmäiset osaottelut pelattiin 16. huhtikuuta ja toiset osaottelut 23. huhtikuuta.
Välierät.
Välierien ensimmäiset osaottelut pelattiin 7. toukokuuta ja toiset osaottelut 14. toukokuuta.
Agía Varvára (Attika)

Agía Varvára () on Kreikan kaupunki ja samanniminen kunta (Δήμος Αγίας Βαρβάρας, "Dímos Agías Varváras"), joka sijaitsee Länsi-Ateenan alueyksikössä Attikan alueella ja kuuluu Ateenan metropolialueeseen. Kaupungin ja kunnan pinta-ala on 2,425 neliökilometriä ja väkiluku 26 550 (vuonna 2011).
Agía Varvára sijaitsee noin viisi kilometriä Ateenan keskustasta länteen. Se on nimetty Pyhän Barbaran mukaan. Kaupungissa sijaitsevat Agía Marínan metroasema ja Agía Varváran metroasema.
Ágioi Anárgyroi-Kamateró

Ágioi Anárgyroi-Kamateró ( eli Δήμος Αγίων Αναργύρων-Καματερού, "Dímos Agíon Anargýron-Kamateroú") on Kreikan kunta, joka sijaitsee Länsi-Ateenan alueyksikössä Attikan alueella ja kuuluu Ateenan metropolialueeseen. Kunnan pinta-ala on 9,11 neliökilometriä ja väkiluku 62 529 (vuonna 2011). Kunnan kuntakeskus on Ágioi Anárgyroi.
Ágioi Anárgyroi-Kamateró sijaitsee noin seitsemän kilometriä Ateenan keskustasta pohjoiseen. Kunta syntyi, kun Ágioi Anárgyroi ja Kamateró yhdistyivät vuoden 2011 alussa Kallikrates-suunnitelman mukaisesti.
Kunnan osat.
Vuoden 2011 kuntauudistuksesta lähtien Ágioi Anárgyroi-Kamaterón kunta muodostuu kahdesta kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kaupungit ovat:
Aigáleo (kaupunki)

Aigáleo () on Kreikan kaupunki ja samanniminen kunta (Δήμος Αιγάλεω, "Dímos Aigáleo"), joka sijaitsee Länsi-Ateenan alueyksikössä Attikan alueella ja kuuluu Ateenan metropolialueeseen. Kaupungin ja kunnan pinta-ala on 6,450 neliökilometriä ja väkiluku 69 946 (vuonna 2011).
Aigáleo sijaitsee noin viisi kilometriä Ateenan keskustasta luoteeseen. Kaupunki on saanut nimensä sen lähellä sijaitsevasta Aigáleo- eli Aigaleosvuoresta. Aigáleossa toimii pääosa Länsi-Attikan yliopistosta. Kaupungissa sijaitsee Aigáleon metroasema.
Chaïdári

Chaïdári (; ) on Kreikan kaupunki ja samanniminen kunta (Δήμος Χαϊδαρίου, "Dímos Chaïdaríou"), joka sijaitsee Länsi-Ateenan alueyksikössä Attikan alueella ja kuuluu Ateenan metropolialueeseen. Koko kunnan pinta-ala on 22,655 neliökilometriä ja väkiluku 46 897. Varsinaisen Chaïdárin kaupungin väkiluku on 45 642 (vuonna 2011).
Chaïdári sijaitsee noin seitsemän kilometriä Ateenan keskustasta länsiluoteeseen. Kaupungin kaupunginosiin kuuluu Dafní, jossa sijaitsee Unescon maailmanperintöluetteloon kuuluva Dafnín luostari (Dafnen luostari).
Kunnan osat.
Chaïdárin kunta muodostuu seuraavista kaupungeista ja kylistä:
Ílio

Ílio (; ) on Kreikan kaupunki ja samanniminen kunta (Δήμος Ιλίου, "Dímos Ilíou"), joka sijaitsee Länsi-Ateenan alueyksikössä Attikan alueella ja kuuluu Ateenan metropolialueeseen. Kaupungin ja kunnan pinta-ala on 9,453 neliökilometriä ja väkiluku 84 793 (vuonna 2011).
Ílio sijaitsee noin kuusi kilometriä Ateenan keskustasta luoteeseen.
Petroúpoli

Petroúpoli (; ) on Kreikan kaupunki ja samanniminen kunta (Δήμος Πετρουπόλεως, "Dímos Petroupóleos"), joka sijaitsee Länsi-Ateenan alueyksikössä Attikan alueella ja kuuluu Ateenan metropolialueeseen. Kaupungin ja kunnan pinta-ala on 6,597 neliökilometriä ja väkiluku 58 979 (vuonna 2011).
Petroúpoli sijaitsee noin kahdeksan kilometriä Ateenan keskustasta luoteeseen.
Ágios Dimítrios (Attika)

Ágios Dimítrios () on Kreikan kaupunki ja samanniminen kunta (Δήμος Αγίου Δημητρίου, "Dímos Agíou Dimitríou"), joka sijaitsee Etelä-Ateenan alueyksikössä Attikan alueella ja kuuluu Ateenan metropolialueeseen. Kaupungin ja kunnan pinta-ala on 4,949 neliökilometriä ja väkiluku 71 294 (vuonna 2011).
Ágios Dimítrios sijaitsee noin viisi kilometriä Ateenan keskustasta etelään. Alue on nimetty Pyhän Demetrioksen mukaan. Kaupungissa sijaitsevat Dáfnin metroasema ja Ágios Dimítrioksen metroasema.
Ellinikó-Argyroúpoli

Ellinikó-Argyroúpoli ( eli Δήμος Ελληνικού-Αργυρούπολης, "Dímos Ellinikoú-Argyroúpolis") on Kreikan kunta, joka sijaitsee Etelä-Ateenan alueyksikössä Attikan alueella ja kuuluu Ateenan metropolialueeseen. Kunnan pinta-ala on 15,1 neliökilometriä ja väkiluku 51 356 (vuonna 2011). Kunnan kuntakeskus on Argyroúpoli.
Ellinikó-Argyroúpoli sijaitsee noin yhdeksän kilometriä Ateenan keskustasta etelään. Kunta syntyi, kun Argyroúpoli ja Ellinikó yhdistyivät vuoden 2011 alussa Kallikrates-suunnitelman mukaisesti. Kunnan alueella sijaitsee Ellinikón vanhan lentoaseman alue.
Kunnan osat.
Vuoden 2011 kuntauudistuksesta lähtien Ellinikó-Argyroúpolin kunta muodostuu kahdesta kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kaupungit ovat:
Moscháto-Távros

Moscháto-Távros ( eli Δήμος Μοσχάτου-Ταύρου, "Dímos Moschátou-Távrou") on Kreikan kunta, joka sijaitsee Etelä-Ateenan alueyksikössä Attikan alueella ja kuuluu Ateenan metropolialueeseen. Kunnan pinta-ala on 5,24 neliökilometriä ja väkiluku 40 413 (vuonna 2011). Kunnan kuntakeskus on Moscháto.
Moscháto-Távros sijaitsee noin viisi kilometriä Ateenan keskustasta lounaaseen. Kunta syntyi, kun Moscháto ja Távros yhdistyivät vuoden 2011 alussa Kallikrates-suunnitelman mukaisesti.
Kunnan osat.
Vuoden 2011 kuntauudistuksesta lähtien Moscháto-Távroksen kunta muodostuu kahdesta kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kaupungit ovat:
Néa Smýrni

Néa Smýrni () on Kreikan kaupunki ja samanniminen kunta (Δήμος Νέας Σμύρνης, "Dímos Néas Smýrnis"), joka sijaitsee Etelä-Ateenan alueyksikössä Attikan alueella ja kuuluu Ateenan metropolialueeseen. Kaupungin ja kunnan pinta-ala on 3,524 neliökilometriä ja väkiluku 73 076 (vuonna 2011).
Néa Smýrni sijaitsee noin neljä kilometriä Ateenan keskustasta lounaaseen. Alueen nimi tarkoittaa "Uutta Smyrnaa". Nimi viittaa Smyrnan kaupunkiin, nykyiseen Turkin İzmiriin, josta muutti Ateenaan paljon kreikkalaista väestöä 1920-luvulla osana Kreikan ja Turkin väestönvaihtoa.
Néa Smýrni on jalkapallojoukkue Panionios FC:n ja koripallojoukkue Panionios BC:n kotikaupunki.
Palaió Fáliro

Palaió Fáliro (; ) on Kreikan kaupunki ja samanniminen kunta (Δήμος Παλαιού Φαλήρου, "Dímos Palaioú Falírou"), joka sijaitsee Etelä-Ateenan alueyksikössä Attikan alueella ja kuuluu Ateenan metropolialueeseen. Kaupungin ja kunnan pinta-ala on 4,574 neliökilometriä ja väkiluku 64 021 (vuonna 2011).
Palaió Fáliro sijaitsee Saroninlahteen kuuluvan Fálironlahden rannalla noin kuusi kilometriä Ateenan keskustasta lounaaseen. Alueen nimi tarkoittaa "Vanhaa Faleronia", mikä viittaa Ateenan antiikin aikaiseen Faleronin satamakaupunkiin, joka sijaitsi kaupungin alueella. Nykyisin Palaió Fáliro on niin kutsutun Ateenan Rivieran pohjoisinta aluetta.
Keratsíni-Drapetsóna

Keratsíni-Drapetsóna ( eli Δήμος Κερατσινίου-Δραπετσώνας, "Dímos Keratsiníou-Drapetsónas") on Kreikan kunta, joka sijaitsee Pireuksen alueyksikössä Attikan alueella ja kuuluu Ateenan metropolialueeseen. Kunnan pinta-ala on 9,66 neliökilometriä ja väkiluku 91 045 (vuonna 2011). Kunnan kuntakeskus on Keratsíni.
Keratsíni-Drapetsóna sijaitsee noin kymmenen kilometriä Ateenan keskustasta länsilounaaseen. Kunta syntyi, kun Drapetsóna ja Keratsíni yhdistyivät vuoden 2011 alussa Kallikrates-suunnitelman mukaisesti. Osa Pireuksen satamasta sijaitsee kunnan alueella.
Kunnan osat.
Vuoden 2011 kuntauudistuksesta lähtien Keratsíni-Drapetsónan kunta muodostuu kahdesta kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kaupungit ovat:
Korydallós (kaupunki)

Korydallós () on Kreikan kaupunki ja samanniminen kunta (Δήμος Κορυδαλλού, "Dímos Korydalloú"), joka sijaitsee Pireuksen alueyksikössä Attikan alueella ja kuuluu Ateenan metropolialueeseen. Kaupungin ja kunnan pinta-ala on 4,324 neliökilometriä ja väkiluku 63 445 (vuonna 2011).
Korydallós sijaitsee noin seitsemän kilometriä Ateenan keskustasta länteen. Se on ottanut nimensä samalla seudulla sijainneesta antiikin aikaisesta Korydalloksen demoksesta. Kaupungissa sijaitsee Korydallóksen metroasema.
Korydallos (demos)

Korydallos (, ) oli antiikin aikainen alun perin Hippothontis-fyleen kuulunut Attikan eli Ateenan kaupunkivaltion muodostaneen alueen demos. Se kuului fylen "asty"-trittykseen eli kaupunkialueen demoksiin.
Korydallos sijaitsi Attikan länsirannikolla Aigaleos-vuoren kaakkoispuolella, Thrian ja Pireuksen demosten välisellä alueella lähellä Salamiin saaren mantereesta erottanutta salmea. Sijaintipaikan oletetaan olleen suunnilleen nykyisen, demoksesta nimensä ottaneen Korydallóksen kaupungin alueella. 
Demos perustettiin Kleistheneen uudistuksessa arkaaisen kauden lopulla vuonna 508 eaa. Tuolloin sen alkuperäinen fyle eli ”heimo” oli Hippothontis ja sillä oli yksi edustaja Ateenan bulessa eli neuvostossa. Myöhemmin hellenistisellä kaudella demoksissa tapahtui muutoksia, ja niiden seurauksena demos kuului vuodesta 201/200 eaa. lähtien Attalis-fyleen. Demoksen kansalaisesta käytettiin demonyymiä "Korydalleus" (). 
Kreikkalaisessa mytologiassa Korydallos oli paikka, jossa Prokrustes vainosi ihmisiä kunnes Theseus surmasi tämän.
Níkaia-Ágios Ioánnis Rénti

Níkaia-Ágios Ioánnis Rénti ( eli Δήμος Νίκαιας-Αγίου Ιωάννη Ρέντη, "Dímos Níkaias-Agíou Ioánni Rénti") on Kreikan kunta, joka sijaitsee Pireuksen alueyksikössä Attikan alueella ja kuuluu Ateenan metropolialueeseen. Kunnan pinta-ala on 11,31 neliökilometriä ja väkiluku 105 430 (vuonna 2011). Kunnan kuntakeskus on Níkaia.
Níkaia-Ágios Ioánnis Rénti sijaitsee noin kuusi kilometriä Ateenan keskustasta länteen. Kunta syntyi, kun Ágios Ioánnis Rénti ja Níkaia yhdistyivät vuoden 2011 alussa Kallikrates-suunnitelman mukaisesti.
Kunnan osat.
Vuoden 2011 kuntauudistuksesta lähtien Níkaia-Ágios Ioánnis Réntin kunta muodostuu kahdesta kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kaupungit ovat:
Pérama (Attika)

Pérama () on Kreikan kaupunki ja samanniminen kunta (Δήμος Περάματος, "Dímos Perámatos"), joka sijaitsee Pireuksen alueyksikössä Attikan alueella ja kuuluu Ateenan metropolialueeseen. Kaupungin ja kunnan pinta-ala on 14,73 neliökilometriä ja väkiluku 25 389 (vuonna 2011).
Pérama sijaitsee noin 14 kilometriä Ateenan keskustasta länteen.
Laveeraus

Laveeraus on taidemaalauksessa ohut väripinta, joka peittää yhtä siveltimenvetoa laajemman alueen ja näyttää yhtenäiseltä tai liukuvasti muuttuvalta. Laveeraus toimii usein maalauksen pohjana.
Vesivärimaalauksessa laveeraus saadaan aikaan vedellä ohennetusta värikerroksesta. Työvälineenä voidaan käyttää pyöreää tai litteää sivellintä, tai sientä. Purkkiin, palettiin tai värirasiaan kaadetaan aluksi vettä. Sivellin kostutetaan ja siihen otetaan vähän väriä, joka sekoitetaan veteen. Paperi on pingotettu alustalle, joka on hieman kallellaan, jotta vesi valuisi oikein. Siveltimellä tehdään vetoja paperin yli sivulta toiselle, ja vetojen välillä siveltimeen otetaan lisää väriä. Uusi veto vedetään edellisen alapuolelle ja osittain sen päälle. Jos paperi on kostutettu ennalta, värit sekoittuvat paremmin kuin kuivaan paperiin, eikä sivellinvetojen väliin muodostu väriviivoja.
Jos värin tai veden määrää lisätään jokaisella siveltimenvedolla, muodostuu väripinta, joka vaalenee tai tummenee tasaisesti. Tällainen asteittainen laveeraus tehdään kuivalle paperille, jotta väri ei sekoittuisi liian tasaisesti. Laveerauksessa voidaan käyttää myös useampaa kuin yhtä värisävyä.
Erkki Vanninen (kirjailija)

Erkki Kalervo Vanninen (4. toukokuuta 1924 Hiitola – 3. helmikuuta 1989) oli suomalainen kirjailija.
Teoksia.
Novellit:
Syyssahrami

Syyssahrami eli kaukasiansyyssahrami ("Crocus speciosus") on sahramien sukuun kuuluva laji. Sitä tavataan luonnonvaraisena Turkissa, Kaukasuksen alueella, Krimin niemimaalla ja Iranissa. Kasvi on 12–15 senttimetriä korkea. Yhdestä mukulasta kasvaa yleensä neljä lehteä, jotka ilmestyvät vasta pitkän aikaa kukinnan jälkeen. Kukkien väri on vaalea sinivioletti tai valkoinen ja emilehdet ovat oranssit ja haaroittuneet. Syyssahrami kukkii syyskuulta lokakuulle. Kasvi menestyy aurinkoisella paikalla hiekansekaisessa maassa. Kasvia lisätään sivumukuloista, joita saadaan jakamalla vanhempia ja hyväkuntoisia yksilöitä kesän lopulla. Sekä istutussyvyys että istutusväli on noin 10 cm. Syyssahrami saattaa kukkia ensimmäisen kerran vasta toisena syksynä istutuksesta.
Tampereen Ilveksen SM-liigakausi 2014–2015

Tampereen Ilveksen SM-liigakausi 2014–2015 on jääkiekkoseura Ilveksen 40. kausi jääkiekon SM-liigassa ja 81. kausi Suomen jääkiekon korkeimmalla sarjatasolla. Ilveksen edellinen kausi päättyi runkosarjassa sijalle yksitoista, joten Ilves ei edennyt pudotuspeleihin. Kyseessä oli kolmas kausi putkeen kun Ilves jäi pudotuspelien ulkopuolelle.
Lähtökohdat kauteen.
Edellinen kausi ja ennusteet.
Edellinen kausi oli päättynyt Ilveksen osalta runkosarjaan. Runkosarjassa Ilves oli yhdestoista, saaden 84 pistettä.
Jääkiekkolehden toimittamassa ”Toimittajien liigaveikkauksessa” kiekkotoimittajat ennustivat liigakauden mestaria, runkosarjan sijoituksia ja pelaajakohtaisten tilastojen voittajia. Yksikään toimittaja ei ennustanut Ilveksen mitalia. Paras runkosarjasijoitus oli yhdeksäs sija, johon Ilveksen ennakoi sijoittuvan sekä Aamulehden että Urheilusanomien toimittajat. Nelonen Median ja Yle Puheen toimittajat ennakoivat Antti Tyrväisen voittavan SM-liigan jäähypörssin.
Jääkiekkolehti listasi ennen kauden alkua liigan 50 parasta pelaajaa. Ilveksen parhaaksi arvioitiin puolustaja Tommi Kivistö, joka oli listalla sijalla 39. Muita Ilveksen pelaajia ei listalle mahtunut.
Pelaajavaihdokset.
Ilves menetti maalintekovoimastaan viime kauteen verrattuna 54,6 pronsettia eli lähteneet pelaajat tekivät yhteensä 77 maalia. Viime kauteen verrattuna Espoo Blues ja Kalevan Pallo menettivät Ilvestä enemmän maalintekovoimaansa. Lähteneistä pelaajista eniten maaleja oli tehnyt Kai Kantola.
Ennen kauden alkua Ilveksestä lähti 11 pelaajaa, joista yksi oli maalivahti, yksi puolustaja ja yhdeksän hyökkääjiä. NHL:ään siirtyi yksi ja KHL:ään yksi. Ilvekseen siirtyi ennen kauden alkua kuusi puolustajaa ja kuusi hyökkääjää. Saapuneista pelaajista kolme tuli muista SM-liigaseuroista.
Talous.
Kauteen lähdittäessä Ilveksen pelaajabudjetti oli 1,8 miljoonaa euroa. Ilveksen pelaajabudjetti oli liigan kolmanneksi pienin: ainoastaan Hämeenlinnan Pallokerhon ja sarjanousija Vaasan Sportin pelaajakulut olivat pienemmät. Pelaajien palkat mukaan luettuna Ilvksen kulubudjetti oli 4 900 000 euroa, mikä oli liigan toiseksi pienen heti Sportin jälkeen. Kaikkien SM-liigaseurojen yhteinen kulubudjetti oli 89 000 000 euroa.
Ilveksen tulobudjetti oli 5 miljoonaa euroa. Tämä oli myös liigan toiseksi pienin, sillä vain Sportilla oli pienempi tulobudjetti kun Ilveksellä. Markkinointitulot toivat Ilvekselle 3,2 miljoonaa euroa, pääsylipputulot 1,6 miljoonaa ja muut tulot 200 000 euroa. Muut tulot olivat liigan surkeimmat, mutta sen sijaan markkinointitulot ylittävät liigan keskiarvon.
Ilveksen tulostavoite oli 100 000 euroa. Nollatulokseen pyrkineiden HIFK:n, JYP:in, Lukon ja Turun Palloseuran lisäksi ainoastaan Tapparan ja Ässien tulostavoite oli huonompi. Liigaseurojen tulostavoite oli yhteensä lähes 1,5 miljoonaa euroa.
Kauden alussa Ilveksen oaskeanti oli kesken, joten tietoa pitkäaikaisesta velasta ei vielä ollut.
Luettelo Tampereen Pyrinnössä pelanneista koripalloilijoista (naiset)

__notoc__
Tämä on luettelo Tampereen Pyrinnössä pelanneista koripalloilijoista.
Luettelossa on mainittu kaikki Pyrinnön naisten edustusjoukkueessa Suomen pääsarjassa pisteitä tehneet pelaajat ja pelaajat, jotka on merkitty Suomen Koripalloliiton tietokantaan Pyrinnön SM- tai cup-mitalisteina. Koripalloliiton pelaajatilastot alkavat naisten osalta kaudesta 1973–1974, ja tätä aikaisemmalta ajanjaksolta tietokanta mainitsee vain SM-mitalistit. Myös kausien 1988–1989 ja 1989–1990 kokoonpanotiedot puuttuvat.
Pyrinnön miesten edustusjoukkueen pelaajat on lueteltu artikkeleissa Luettelo Tampereen Pyrinnössä pelanneista koripalloilijoista.
Luettelo pelaajista.
"Luettelo päivitetty 27. syyskuuta 2015."
Alleyway

Alleyway on Nintendon julkaisema toimintapeli, joka julkaistiin Japanissa 21. huhtikuuta 1989 GameBoylle. Peli julkaistiin myöhemmin myös Nintendo 3DS:n Virtual Consolelle.
Pelaaminen.
Peli on "Arkanoidin" ja "Breakoutin" tyylinen peli.
Pelissä käytetään alusta suuntaamaan energiapallo kohti tulevaa ruudukkoa päin tarkoituksena heikentää tai tuhota ne. Peli jatkuu kunnes koko kenttä on tyhjennetty.
Pelissä on kolmen tason välein Mario-teemaisia bonus-tasoja.
Vastaanotto.
Mikrobitin Jukka Tapanimäki antoi pelille 70 pistettä sadasta.
Jorma Komulainen

Jorma Komulainen (s. 1947 Kuhmo) on suomalainen valokuvaaja. Kainuulaissyntyinen Komulainen on tehnyt uransa lehtikuvaajana muun muassa Kuopiossa Savon Sanomissa ja Helsingissä Suomen Kuvalehdessä. Hänestä tuli 1970-luvulla Kuhmon Kamarimusiikin ensimmäinen virallinen valokuvaaja.
Komulainen on tehnyt myös valokuvakirjoja ja pitänyt näyttelyitä, muun muassa Kuhmossa kesällä 2003.
Komulainen perusti yhdessä Jaakko Julkusen ja Topi Ikäläisen kanssa Victor Barsokevitsch -Seura ry:n, joka ylläpitää VB-valokuvakeskusta.
Hänelle myönnettiin Valokuvataiteen valtionpalkinto vuonna 1977 teoksesta "Kainuun kuvia".
Komulaisen kuvateoksen "Tasavallan tiellä" syntyyn liittyy epäselvyyksiä, joita eduskunnan talouspäällikkö Pertti J. Rosila ruotii kirjassaan "Arkadianmäen kirstunvartija". Kirjan tilasi Komulaiselta eduskunnan pääsihteeri Seppo Tiitinen, joka ohitti eduskunnan kilpailutuskäytännöt. Komulainen ryhtyi työhön ilman kirjallista sopimusta, joka saatiin aikaan vasta kun teos oli vedosvaiheessa. Matkan varrella eduskuntaan tuli tuhansien eurojen laskuja, joita Komulainen perusteli sillä, että hänellä oli Tiitisen toimeksianto. Laskut jätettiin perusteettomina maksamatta. Komulainen sai toimitustyöstä ja valokuvista 115 000 euroa. Tekstit kirjoittaneen toimittaja Unto Hämäläisen palkkio oli 5 000 euroa.
Nolan Roux

Nolan Roux (s. 1. maaliskuuta 1988 Compiègne) on ranskalainen jalkapalloilija. Oikeajalkainen Roux on pelipaikaltaan hyökkääjä. Hänen kasvattajaseuransa on RC Lens, jossa hän pelasi ammattilaistasolla vain yhden ottelun Ligue 2:ssä. Vuonna 2009 Roux siirtyi Stade Brestoisiin, jossa hänestä tuli yksi Ligue 2:n parhaista maalintekijöistä. Kaudeksi 2010–2011 Brest nousi Ligue 1:teen ja Roux teki samalla pääsarjadebyyttinsä. Hän siirtyi tammikuussa 2012 Ligue 1:n puolustavaan mestariin Lille OSCiin, jossa hän on myös ollut maalintekijän roolissa. Hänen nykyinen sopimuksensa seuran kanssa ylettyy kesäkuun 2016 loppuun. Roux on pelannut myös vuonna 2010 kaksi peliä Ranskan alle 21-vuotiaiden jalkapallomaajoukkueessa, joissa maaleja syntyi niin ikään kaksi.
Eldorado at Santa Fe

Eldorado at Santa Fe on väestönlaskennallinen paikka (CDP) Santa Fen piirikunnassa, New Mexicon osavaltiossa, Yhdysvalloissa.
Eldorado at Santa Fe sijaitsee maanteitse noin 24,5 kilometrin päässä Santa Fen kaupungista. Eldorado at Santa Fe on väestönlaskennallinen asuinpaikka.
Trebbiano

Trebbiano on yksi maailman viljellyimmistä viinirypälelajikkeista. Rypäleestä on runsaasti muunnoksia, ja nimellä on yhteensä satoja synonyymeja eri maissa. Esimerkiksi "Trebbiano Toscano" -rypälelajikkeella on 135 eri nimeä eri puolilla maailmaa. Ranskassa rypäleen nimi voi olla "Ugni blanc", "St. Émilion", "Clairette Ronde", "Clairette de Vence" tai vaikka "Queue de Renard" ja Korsikassa "Rossola".
Historiaa.
Trebbiano lienee alun perin lähtöisin Välimeren itäosasta, josta sen viljely levisi Italiaan Rooman keisarikunnan aikana. Sitä pidetään italialaisena alkuperäisrypäleenä, joka on levinnyt lähes kaikkiin viinintuotantomaihin. Nykyisen Ranskan alueelle se levisi mahdollisesti paavien Avignonin vankeuden aikana.
Viljelyalue.
Rypäle on Italian viljellyin vaalea rypälelajike ja toiseksi viljellyin rypäle: sitä viljellään kaikkiaan 550 neliökilometrin alueella, varsinkin Keski- ja Etelä-Italiassa. Trebbianoa viljellään runsaasti myös Australiassa ja Argentiinassa.
Jalostus.
Lähes kaikki Trebbiano-rypäleet ovat vaaleita, ja ne sopivat siten hyvin valkoviiniin. Useimmiten niitä käytetään yhtenä osana viinisekoituksissa, esimerkiksi Italiassa Orvieton alueen Trebbiano-valkoviineissä, procanicoissa. Trebbiano sopii happamuutensa ansiosta konjakin valmistukseen, ja se on myös balsamietikan raaka-aine. Trebbianosta on olemassa tumma lajike, "Trebbiano Nero", ja sitä käytetään myös pöytärypäleenä.
Olof Granholm

Harry Olof Granholm (24. huhtikuuta 1924 Koivulahti – 5. marraskuuta 2016) oli suomenruotsalainen Vaasassa asunut kirjailija.
Pienviljeljäperheeseen syntynyt Granholm kävi kansakoulun ja työskenteli sitten saha- ja metsätyömiehenä, merimiehenä, teurastajana ja karjanostajana. Granholmin kirjailijanura sai alkunsa, kun hän joutui selkäkipujen takia vuoteenomaksi koko talven ajaksi. Hän hankki magnetofonin ja äänitti ajankulukseen mieleensä tulleita tarinoita. Näistä tarinoista syntyi Granholmin esikoisteos "Bässpojken" (1971, suom. "Pässipoika" 1986), jonka myötä hän ryhtyi päätoimiseksi kirjailijaksi. Monet Granholmin kirjoista perustuvat hänen omiin elämänvaiheisiinsa. 
Vuonna 1986 Olof Granholm testamenttasi puolisonsa Sirin kanssa kaiken omaisuutensa heidän nimeään kantavalle säätiölle, jonka tarkoitus on edistää suomenruotsalaista kirjallisuutta. Säätiö jakaa vuosittain noin 45 000 euroa tähän tarkoitukseen. Summaan sisältyy vuodesta 1995 alkaen vuosittain jaettu, 10 000 euron suuruinen, 1700-luvulla eläneen runoilija Mikael Choraeuksen mukaan nimetty "Choraeuspriset".
Scott (Wisconsin)

Scott on seitsemän kaupungin nimi Yhdysvaltojen osavaltiossa Wyomingissa:
Keith Connor

Keith Leroy Connor (s. 16. syyskuuta 1957 Anguilla) on brittiläinen kolmiloikkaaja. Hän muutti synnyinmaastaan Anguillasta Britanniaan ollessaan kuusivuotias.
Connor sai hopeaa sisäratojen EM-kilpailuissa Milanossa 1978 tuloksella 16,53. Hän voitti samana vuonna kultaa Kansainyhteisön kisoissa Edmontonissa loikittuaan 17,21. Prahan EM-kilpailuissa hän oli kuudes ja Moskovan olympialaisissa 1980 neljäs.
Connor loikki sisäratojen maailmanennätyksen 17,31 Detroitissa 13. maaliskuuta 1981. Ulkorataennätyksensä 17,57 hän hyppäsi Provossa 5. kesäkuuta 1982. Hän voitti 1982 Euroopan-mestaruuden Ateenassa tuloksella 17,29 ja Kansainyhteisön kisat Brisbanessa tuulituloksella 17,81.
Connor karsiutui loppukilpailusta Helsingin MM-kilpailuissa 1983. Hän sai pronssia Los Angelesin olympialaisissa 1984 tuloksella 16,87.
Kalevan Pallon SM-liigakausi 2014–2015

Kalevan Pallon SM-liigakausi 2014–2015 on jääkiekkoseura KalPan 23. kausi jääkiekon SM-liigassa ja 27. kausi Suomen jääkiekon korkeimmalla sarjatasolla. KalPan edellinen kausi päättyi runkosarjan viimeiseen sijaan. Edellisen kerran KalPan loppusijoitus on ollut niin huono kauden päätyttyä.
Lähtökohdat kauteen.
Edellinen kausi ja ennusteet.
Edellinen kausi oli päättynyt KalPan osalta runkosarjan 14. sijaan eli viimeiseksi. KalPa sai runkosarjassa vain 51 pistettä.
Jääkiekkolehden toimittamassa ”Toimittajien liigaveikkauksessa” kiekkotoimittajat ennustivat liigakauden mestaria, runkosarjan sijoituksia ja pelaajakohtaisten tilastojen voittajia. Kukaan toimittaja ei ennakoinut KalPaa mitaleille. Paras runkosarjasijoitus oli kymmenes sija, johon KalPan ennakoi sijoittuvan Iltalehden, Urheilusanomien ja Yle Puheen toimittajat.
Jääkiekkolehti listasi ennen kauden alkua liigan 50 paras pelaajaa. KalPan parhaaksi arvioitiin hyökkääjä Jukka Voutilainen, joka oli listalla sijalla 36. Voutilainen oli ainoa listalle päässyt KalPan pelaaja.
Pelaajavaihdokset.
KalPa menitti maalintekovoimastaan viime kauteen verrattuna 59,6 pronsettia eli lähteneet pelaajat tekivät yhteensä 59 maalia. Viime kauteen verrattuna ainoastaan Espoo Blues menetti enemmän maalitekovoimaansa. Lähteneistä pelaajista eniten maaleja oli tehnyt Kalle Kerman.
Ennen kauden alkua KalPasta lähti 15 pelaajaa, joista kaksi oli maalivahteja, yksi puolustaja ja 12 hyökkääjiä. NHL:ään siirti kaksi ja muihin liigaseuroihin neljä. Sami Kapanen lopetti uransa edelliseen kauteen. KalPaan siirtyi ennen kauden alkua kaksi maalivahtia, kaksi puolustajaa ja kahdeksan hyökkääjää. Saapuneista pelaajista kuusi tuli muista SM-liigaseuroista.
Talous.
Kauteen lähdittäessä KalPan pelaajabudjetti oli 2,26 miljoonaa euroa. KalPan pelaajabudjetti oli liigan keskitasoa, sillä seitsemän seuraa käytti vähemmän rahaa pelaajakuluihin kuin KalPa. Pelaajien palkat mukaan luettuna KalPan kulubudjetti oli 6 878 000 euroa, mikä oli liigan kuudenneksi suurin. Kaikkien SM-liigaseurojen yhteinen kulubudjetti oli 89 000 000 euroa.
KalPan tulobudjetti oli 7 miljoonaa euroa. Tämä oli liigan viidenneksi suurin, sillä vain HIFK:lla, Kärpillä, Lukolla ja JYPillä oli suurempi tulobudjetti kuin KalPalla. Markkinointitulot toivat KalPalle 2,7 miljoonaa euroa, pääsylipputulot 1,75 miljoonaa ja muut tulot 2,72 miljoonaa euroa. Muut tulot olivat liigan toiseksi korkeimmat, mutta sen sijaan markkinointitulot olivat Saimaan Pallon ja Porin Ässien jälkeen liigan pienimmät.
KalPan tulostavoite oli 122 000 euroa. Nollatulokseen pyrkivät HIFK, JYP, Rauman Lukko ja Turun Palloseura. KalPaa parempaan tulostavoitteeseen pyrki viisi seuraa. Liigaseurojen tulostavoite oli yhteensä lähes 1,5 miljoonaa euroa.
KalPalla oli kauteen lähtiessä pitkäaikaista velkaa 425 000 euroa. Edellisellä kaudella velkaa oli tullut 20 000 euroa lisää. Edellisen tilikauden tuloskin oli ollut 296 000 euroa tappiollinen
Edzellin linna

Edzellin linna on Edzellissä Skotlannissa sijaitseva linnanraunio, jolla on 1600-luvun alussa rakennettu muurin ympäröimä puutarha. Nykyään se on avoin turistinähtävyys ja Historic Scotlandin omistuksessa.
Stirling-klaani myi aiemmin paikalla olleen linnan Lindsay-suvulle vuonna 1357. Linnan puutarhan rakennutti vuonna 1604 Sir David Lindsay. Jakobiittikapinan jälkeen linna alkoi rapistua.
Chak De! India

Chak De! India on vuonna 2007 ilmestynyt intialainen hindinkielinen urheiludraamaelokuva. Sen ohjasi Shimit Amin ja tuotti Aditya Chopra. Shah Rukh Khan näyttelee Intian maahockeyjoukkueen entistä kapteenia Kabir Khania, joka päätyy valmentamaan Intian naisten maahockeyjoukkuetta.
Box Office India julisti elokuvan ”superhitiksi”. Se voitti monia palkintoja, mukaan lukien parhaan populaarielokuvan National Film Awards -palkinnon.
Mingus Ah Um

Mingus Ah Um on yhdysvaltalaisen jazzmuusikko Charles Mingusin studioalbumi, joka julkaistiin vuonna 1959. Albumi kasvatti runsaasti Mingusin suosiota jazz-piireissä, ja se on myös Mingusin kaupallisesti parhaiten menestynyt albumi.
Vuonna 2003 albumi valittiin Yhdysvaltain kongressin kirjaston National Recording Registry -kokoelmaan, johon kootaan esteettisesti, historiallisesti tai kulttuurisesti merkittäviä äänitteitä.
Franciszek Lessel

Franciszek Lessel (n. 1780 Varsova – 26. joulukuuta 1838 Piotrków Trybunalski) oli puolalainen säveltäjä ja pianisti. Hän aloitti musiikinopintonsa isänsä Wincenty Ferdynand Lesselin johdolla ja lähti loppuvuodesta 1799 Wieniin Joseph Haydnin sävellysoppilaaksi. Hän piti konsertteja jousiyhtyeen jäsenenä ja pianistina jo ennen Wieniin lähtöään. Wienin-aikanaan Lessel vieraili Puolassa useita kertoja, ja hän palasi sinne lopullisesti Haydnin kuoltua vuonna 1809. Tällöin hän alkoi esittää pianistina omia teoksiaan. Hän soitti myös lasiharmonikkaa ja antoi musiikin opetusta.
Lesselin sävellysten joukossa ovat suosittu pianokonsertto ja "Grande Polonaise". Hän teki elämänsä aikana myös lukuisia musiikkiin liittymättömiä töitä.
Lesselin teoksissa on helposti tunnistettavissa W. A. Mozartin vaikutus; luonteenomaista hänen tyylilleen on improvisatorinen virtuoosisuus. Lesselin pianokonsertto (C-duuri, op. 14) oli ensimmäinen Puolassa esitetty kotimainen pianokonsertto. Lesselin tuotanto oli hyvin todennäköisesti tuttua Frédéric Chopinille.
Manilan bussikaappaus

Manilan bussikaappaus tapahtui Manilan Luneta-puistossa 23. elokuuta 2010, kun työnsä kiristyssyytösten takia menettänyt poliisi Rolando Mendoza otti panttivangeikseen 22 hongkongilaista turistia sekä kolme filippiiniläistä - hongkongilaisryhmän kuskin, oppaan ja valokuvaajan. Kaapattuun bussiin tehtiin lopulta rynnäkkö, jonka yhteydessä Mendoza ammuttiin kuoliaaksi. Panttivangeista kahdeksan (kaikki hongkongilaisia) sai surmansa.
Mendoza oli työskennellyt Filippiinien poliisin palveluksessa vuodesta 1981. Hän esitti kaappauksen yhteydessä vaatimuksia, joista tärkein oli työpaikan saaminen takaisin. Neuvotteluissa avustamaan otettiin Mendozan poliisiveli. Osa panttivangeista vapautettiinkin neuvottelujen aikana ja bussinkuljettaja pääsi pakenemaan. Kun täysimittainen poliisioperaatio käynnistettiin, Mendoza ilmoitti Radio Mindanao Networkille tappaneensa kaksi panttivankia ja surmaavansa loputkin, ellei operaatiota keskeytetä. Piiritys päättyi rynnäkköön, jossa Mendoza surmattiin ja eloonjääneet pääsivät ryömimään bussista ulos.
Poliisin eteneminen oli hyvin varovaista, koska kaappaaja tunsi poliisien toimintatavat ja tiesi, mitä odottaa. Hongkongin Donald Tsang ilmaisi pettymyksensä kaappauksen käsittelyyn. Kokonaisuudessaan pattitilanne kesti 10 tuntia, ja laukauksia vaihdettiin 90 minuutin ajan. Kriisin hidas käsittely heikensi Filippiinien suhteita Hongkongiin ja Kiinaan.
12. huhtikuuta 2018 Filippiinien presidentti Rodrigo Duterte pyysi anteeksi tapahtumaa Filippiinien puolesta.
Sirmakka (yhtye)

Sirmakka oli vuosina 1986–1997 toiminut suomalainen kansanmusiikkiyhtye. Lapsista ja nuorista koostuneen Sirmakan johtohahmona oli Värttinän laulaja Sari Kaasinen, lukuun ottamatta vuosia 1992–1994, jolloin se toimi hänen sisarensa Mari Kaasisen johtamana. Sirmakan taustalla oli Värttinän menestyksen Rääkkylässä synnyttämä kansanmusiikki-innostus.
Sirmakka julkaisi kaksi albumia. Vuonna 1992 ilmestyneellä esikoislevyllä oli mukana 20-henkinen ryhmä, josta 1996 julkaistulla toisella albumilla oli jäljellä enää viisi soittajaa. Yhtyeen ohjelmisto koostui inkeriläisistä ja karjalaisista kansanlauluista sekä Sirmakkaa varten sävelletystä materiaalista. Ryhmän soittimisto oli monipuolisempi kuin esikuvansa Värttinän. Mukana oli kanteleiden rinnalla muun muassa haitareita ja viuluja sekä klarinetti, mandoliini ja kontrabasso.
Vesa Pallasvesa

Vesa Markku Pallasvesa (vuoteen 1971 Pitkänen) on suomalainen silmälasikehysten suunnittelija ja entinen tanssija. 
Pallasvesa kävi optikko-opiston 1960-luvulla, mutta 1980-luvulle saakka hän toimi päätyönään tanssijana muun muassa Helsingin kaupunginteatterissa ja tanssiteatteri Raatikossa. Sen ohella hän suunnitteli ja valmisti Optilook-yrityksessään silmälasikehyksiä, joita esiteltiin usein naistenlehtien muotijutuissa. Pallasvesa sanoo olevansa muun muassa Mikko Alatalon, Simo Frangénin ja Esa Saarisen kehystyylin takana. Hänellä on myös ulkomaisia asiakkaita. Hänen nykyinen yrityksensä on Boomer Oy.
Pallasvesa toimi 1997–2003 BirdLife Suomen liittohallituksessa.
Pallasvesa avioitui vuonna 1974 lentoemäntä Pipsa o.s. Kaihuan kanssa, joka on 1980-luvulta asti tunnettu filosofi Esa Saarisen vaimona.
P-Nitrobentsaldehydi

p-nitrobentsaldehydi eli 4-nitrobentsaldehydi (C7H5NO3) on orgaaninen yhdiste ja bentsaldehydin nitrattu johdannainen. Yhdistettä käytetään valmistettaessa lääkkeitä ja väriaineita. p-nitrobentsaldehydin isomeereja ovat o- ja m-nitrobentsaldehydit.
Ominaisuudet.
Huoneenlämpötilassa p-nitrobentsaldehydi on kellertävää kiteistä ainetta. Yhdiste liukenee hieman veteen ja paremmin orgaanisiin liuottimiin kuten etanoliin ja aromaattisiin liuottimiin.
Valmistus ja käyttö.
p-nitrobentsaldehydiä valmistetaan hapettamalla p-nitrotolueenia jääetikkaliuoksessa. Hapetus voidaan suorittaa elektrolyyttisesti tai käyttämällä hapettimena kromitrioksidia tai lyijydioksidia. Toinen tapa valmistaa yhdistettä on p-nitrobentsaalibromidin hydrolyysi väkevän rikkihappoliuoksen avulla.
p-nitrobentsaldehydiä käytetään muiden orgaanisten yhdisteiden kuten väriaineiden ja lääkkeiden valmistamiseen. Siitä tuotettavia lääkeaineita ovat esimerkiksi asenokumaroli, kloramfenikoli ja tsolmitriptaani.
Tähtisahrami

Tähtisahrami ("Crocus tommasinianus") on sahramien sukuun kuuluva laji. Se on lähtöisin Kaakkois-Euroopasta ja menestyy 1 000 metrin korkeudessa. Kasvi on 7–8 cm korkea. Yhdestä mukulasta kasvaa kolmesta neljään lehteä, jotka ovat tummanvihreitä. Kukat ovat vaaleanvioletteja, pienen puoleisia ja hentoja. Tähtisahrami kukkii maaliskuulta huhtikuulle. Kasvi menestyy aurinkoisella tai puolivarjoisella kasvupaikalla kalkkipitoisessa ja ojitetussa maassa. Syksyllä on hyvä jättää puiden lehtiä kasvien päälle talvensuojaksi. Kasvia lisätään sivumukuloista, joiden sekä istutussyvyys että istutusväli on 5–10 cm. Laji sopii nurmikolle sekä puiden ja pensaiden alle. Kasvi on saanut tieteellisen nimen itävaltalaisen kasvitieteilijän Mutius von Tommasinin (1794–1879) mukaan.
Hiili (albumi)

Hiili on Miljoonasateen nokkamiehen Heikki Salon järjestyksessään kolmas sooloalbumi, joka julkaistiin 18. huhtikuuta 2012.
Albumi ottaa vahvasti kantaa albumin julkaisuhetkellä ajankohtaisiin asioihin. Nimikkokappaleesta "Hiili" kuvattiin musiikkivideo.
Skotlannin Valioliigan kausi 2013–2014

Skotlannin valioliiga "(Scottish Premiership)" kaudella 2013-2014 pelattiin kahdentoista joukkueen sarjana. Sarjan joukkueet pelasivat ensin kolminkertaisen sarjan, jonka jälkeen joukkue jaettiin kahtia kuuden parhaan ja kuuden heikoimman joukkueen loppusarjoihin. Loppusarjoissa pelattiin yksinkertainen sarja. Ylemmän loppusarjan voittaja voitti Skotlannin mestaruuden. Skotlannin mestaruuden voitti Glasgown Celtic.
Ottelut.
Ottelut 1-22.
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
Ottelut 23–33.
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
Ottelut 34-38.
Ylempi loppusarja.
 
 
 
 
 
 
 
 
 
 
 
 
 
 
 
 
 
 
Alempi loppusarja.
 
 
 
 
 
 
 
 
 
 
 
 
 
 
 
 
 
 
Mestaruussarjan playoff.
Mestaruussarjan playoffkierrokselle selviytyivät Mestaruussarjan sijoille 2.-4. sijoittuneet joukkueet, sekä Valioliigan 11. joukkue.
Finaali.
Hamilton Academical FC nousi Valioliigaan, Hibernian putosi Mestaruussarjaan.
365 (luku)

365 (kolmesataakuusikymmentäviisi) on luonnollinen luku, jota edeltää luku 364 ja seuraa luku 366.
Unen renki

Unen renki on Heikki Salon toinen studioalbumi, joka julkaistiin 17. maaliskuuta 2010.
Kappaleet.
Kaikki kappaleet säveltänyt ja sanoittanut Heikki Salo, ellei toisin mainittu.
Alberton

Alberton on kaupunki Gautengin provinssissa, Etelä-Afrikassa. Kaupungin puhutuin kieli on afrikaans, jota puhuu yli 40 prosenttia väestöstä. Toiseksi puhutuin kieli on englannin kieli, jota puhuu 34,6 prosenttia kaupungin väkiluvusta. Lähin suurkaupunki on Johannesburg.
Stoke

Stoke on yleisimpiä paikannimiä Englannissa.
Lisäksi: